'ସେ ଥିଲା ସବୁଠାରୁ ଗର୍ବିତ ସମୟ..ସ୍ୱର..ମୋ ନିଜର କୁନି ଆରାଧ୍ୟାର.. ' ଆରାଧ୍ୟାଙ୍କ ସ୍କୁଲ ବାର୍ଷିକ ଉତ୍ସବ ଅବସରରେ ସୁଟ୍ କରାଯାଇଥିଲା ଏହି ଭିଡିଓ। ଭିଡିଓରେ ଅଭିଷେକ-ଐଶ୍ୱର୍ଯ୍ୟା ତନୟା ଆରାଧ୍ୟା ନାରୀ ସଶକ୍ତୀକରଣ ଉପରେ ଏକ ଦମ୍ଦାର ଭାଷଣ ଦେଉଥିଲେ। ଭିଡିଓରେ ଦେଖିବାକୁ ମିଳିଛି, ଆରାଧ୍ୟା ଶାଢୀ ପିନ୍ଧିଛନ୍ତି। ଅନ୍ୟମାନଙ୍କ ଗହଣରେ ଠିଆ ହୋଇ ଭାଷଣ ଦେଉଛନ୍ତି। ଆରାଧ୍ୟାଙ୍କ ଶୁଦ୍ଧ ଉଚ୍ଚାରଣ..ଭାଷଣରେ ଦାମ୍ଭିକତା ଫ୍ୟାନ୍ସମାନଙ୍କ ହୃଦୟ କିଣି ନେଇଛି। ସୋଶାଲ ମିଡିଆରେ ଏହି ଭିଡିଓ ବେଶ ଭାଇରାଲ ହୋଇଛି। ଭିଡିଓରେ ଆରାଧ୍ୟାଙ୍କ ବାପା-ମା' ଅର୍ଥାତ ଐଶ୍ୱର୍ଯ୍ୟା-ଅଭିଷେକଙ୍କୁ ମଧ୍ୟ ଦେଖିବାକୁ ମିଳିଛି। ଶାହରୁଖ ଖାନ୍ଙ୍କୁ ମଧ୍ୟ ଦେଖିବାକୁ ମିଳୁଛି ଯିଏ କି ଆରାଧ୍ୟାଙ୍କ ଭିଡିଓ ସୁଟ୍ କରୁଛନ୍ତି । ଶାହରୁଖଙ୍କ ପୁଅ ଅବରମ୍ ମଧ୍ୟ ଧୀରୁବାଇ ଅମ୍ବାନୀ ଇଣ୍ଟରନାଶନାଲ ସ୍କୁଲ୍ରେ ପଢନ୍ତି।
